LY7998299 Item Price:
• Extra Long - 70000gr Capacity
Lyman Powder Measure Baffle POWDER MEASURE BAFFEL FITS BOTH Lyman Powder Measure Stand POWDER MEASURE STAND Lee 9mm Luger Carbide 4 Die Set LEE 4 DIE SET 9MM CARBIDE Lyman No. 55 Powder Measure POWDER MEASURE NO. 55 Lyman Ram Prime Die System LY RAM PRIME DIE W/LG&SM PUNCHE Lee 30/06 Factory Crimp Die LEE CRIMP DIE 30/06 Similar items: Scales and Measures Pryse toegeken vir kinderboekkoning | Maroela Media
Jaco Jacobs (Foto verskaf)
Die Raad van die Suid-Afrikaanse Akademie vir Wetenskap en Kuns het die Scheepersprys vir Jeugliteratuur aan Jaco Jacobs toegeken vir sy boek Dinge wat ek nie van skape geweet het nie.
Dr. Dioné Prinsloo, hoof- uitvoerende beampte, het gesê die Akademie het vanjaar ook die Alba Bouwerprys vir Kinderliteratuur aan Jaco Jacobs (skrywer) en aan Zinelda McDonald (illustreerder) toegeken vir Moenie hierdie boek eet nie!
Dié bekroonde skrywer is op Carnarvon in die Karoo gebore. Sy eerste boek, Troetelgedrog, het in 2001 by LAPA verskyn, en sedertdien het meer as 150 boeke vir kleuters, kinders en tieners uit sy pen verskyn. Twee van Jaco se boeke is al verfilm: Suurlemoen! en Oor ‘n motorfiets, ‘n zombiefliek en lang getalle wat deur elf gedeel kan word. Hy publiseer ook verskeie verhale onder skuilname.
Luan se vakansieplanne is in hulle peetjie. In plaas daarvan dat hy by die huis gaan rondsit, PlayStation speel en saam met sy pelle kuier, moet hy Karoo toe gaan. Op ’n road trip. Saam met sy eksentrieke fotograaf-ouma wat ’n fotoboek oor windpompe wil publiseer. Dit is sy straf omdat hy en sy vriende een aand iets aangevang het wat hulle in groot moeilikheid laat beland het.
Luan leer ken vir die eerste keer werklik sy ouma – die hardekwas-predikantsvrou wat al die jare ’n geheim saam met haar ronddra.En die belangrikste van als: Hy leer homself ken.
Wat soek ‘n haai in die skool se swembad?
Hoe lank is ‘n weerwolf se humeur?
Is ‘n draak die perfekte troeteldier?
Wat sou gebeur het as die maan ‘n pizza was?
Bestaan daar iets soos ‘n spaghettiboom?
Wat moet jy doen as ‘n renoster jou jaag?
Jy sal die antwoorde op al hierdie vrae in dié lawwe lekkerlagboek vind. Moenie hierdie boek eet nie! bevat 365 rympies (en ‘n bonusrympie vir ‘n skrikkeljaar) wat kinders (én grootmense!) heeljaar sal laat skaterlag!
Daar’s rympies oor oupas en oumas, goggas, krieket, ruimtevaarders, seerowers, spoke, skooltoilette, erdvarke, Kersvader, krokodille, volstruismelk, Valentynsdag, en dinge wat baie sleg ruik … Daar’s lawwe limerieke, heerlike haikoes en tawwe tongknopers!
Jaco Jacobs se grootste en snaaksste rympiebundel ooit is ‘n moet-hê-boek vir elke kind se boekrak!
My jongste seun is absoluut versot op Jaco Jacobs se boeke. Meer spesifiek Professor Fungis boekies. Hy was onlangs by ‘n laerskool in Kroonstad en my seuns het al die boekies gevat sodat Jaco dit kon teken.
Dinge wat ek nie van skape geweet het nie is een van die mooiste boeke wat ek in 2018 gelees het. Ek kan nie wag vir seuntjie om oud genoeg te wees om dié boek te lees nie. As Jaco dit geskryf het, kan jy maar weet die kinders sal dit geniet!